**מדרש יוצר ומדרש מקיים/יהושע גרינשטיין**

**Source**

**מסכת סנהדרין דף נ"ו עמוד ב'-** מנהני מילי? - אמר רבי יוחנן: דאמר קרא "ויצו ה' אלהים על האדם לאמר מכל עץ הגן אכל תאכל"-

1. ויצו - אלו הדינין, וכן הוא אומר כי ידעתיו למען אשר יצוה את בניו וגו'.
2. ה' - זו ברכת השם, וכן הוא אומר ונקב שם ה' מות יומת.
3. אלהים - זו עבודה זרה, וכן הוא אומר לא יהיה לך אלהים אחרים.
4. על האדם - זו שפיכות דמים, וכן הוא אומר שפך דם האדם וגו'.
5. לאמר - זו גילוי עריות, וכן הוא אומר לאמר הן ישלח איש את אשתו והלכה מאתו והיתה לאיש אחר.
6. מכל עץ הגן - ולא גזל,
7. אכל תאכל ולא אבר מן החי

**הסבר ר' יהודה הלוי** [הכוזרי ג/ע"ג]- "ויצו ה' אלהים על האדם לאמר" סימן לשבע מצות שנצטוו בני נח.... **כמה רחוק בין אלו הענינים ובין הפסוק הזה!** אך אצל העם קבלה משבע המצות האלה, סומכין אותה בפסוק הזה בסימן שמיקל עליהם זכרם.

**Explanation and Examples**

|  |  |
| --- | --- |
| **מקיים** | **יוצר** |
| **אבן עזרא** [הפירוש הקצר שמות כ"א/ח]- ואני אומר כלל; כי יש לנו בתורה מקומות ידועים ששמום חכמינו **כדמות אסמכתא. והעיקר ידעוהו,** כמו: "וירש אותה" (במדבר, כ"ז/י"א)[[1]](#footnote-1); **כי היה ידוע בהעתקה שהאיש יירש את אשתו, ודרשו זה הפסוק להיות כמו זכר**, ...שהפסוק הוא כפשוטו, **והוסיפו בו טעם דבר קבלה**. וכן: והיה הבכור אשר תלד (דברים כ"ה/ו) הוא כמשמעו, גם היה להם קבלה (יבמות כד, א) כי הגדול באחים הוא המיבם, ודרשו זה הפסוק לזכר ולאסמכתא.  **הרלב"ג**[[2]](#footnote-2) [הקדמה לפירושו על התורה]- שהם סמכו אלו הדברים האמיתיים המקובלים להם במצוות התורה לפסוקים ההם, **להיותם כדמות רמז ואסמכתא לדברים ההם**; **לא שיהיה דעתם שיהיה מוצא אלו הדינין מאלו המקומות**... ואין בזה יציאה מדרכי רבותינו ז"ל, **כי הם לא כיוונו כמו שאמרנו שיהיה על כל פנים מוצא הדינים ההם מהמקומות אשר סמכו אותם להם**, אבל הם אצלם מקובלים איש מפי איש עד משה רבינו עליו השלום, ובקשו להם **רמז מהכתוב**... | **המלבי"ם** [ויקרא הקדמה]- כי מלבם יוציאו מלים שהכתובים המובאים לראיה אל ההלכות הם רק ציונים ואסמכתות. אשר הציבו להם ציונים לעורר הזכרון, ועקרי ההלכות היו מקובלות בידם בעל פה. **וזה רחוק מאד!** כי ראינו שהם שואלים תמיד "מנא לך" ומשיבים מקרא פלוני, ומקשים "והא האי קרא מבע"ל לכדתניא", ומתרצים ומקשים ומפלפלים, שלא יצויר שיקשו כן על דבר שהוא רק רמז וסימן לבד. וכשיש מחלוקת כ"א מביא ראיה לדעתו מן המקרא, ודוחה ראייתו של חברו, והגמ' מפלפל תמיד ביניהם בענין המקרא ומדקדק עד כחוט השערה, וסותר ובונה ומכריע ביניהם מן המקרא. **עד שמבואר שעיקר ראיתם הוא מן הכתוב,** ... |
| **משנה סוטה ה/ב-** בו ביום דרש רבי עקיבא; (ויקרא י"א) "וכל כלי חרש אשר יפול מהם אל תוכו כל אשר בתוכו יטמא" אינו אומר טמא אלא יטמא= לטמא אחרים. לימד על ככר שני שמטמא את השלישי אמר ר' יהושע מי יגלה עפר מעיניך רבן יוחנן בן זכאי שהיית אומר עתיד דור אחר לטהר ככר שלישי **שאין לו מקרא מן התורה שהוא טמא והלא עקיבא תלמידך מביא לו מקרא מן התורה** שהוא טמא שנאמר "כל אשר בתוכו יטמא":  **במדבר ל"ה/ל"ב**- "וְלֹא־תִקְח֣וּ כֹ֔פֶר לָנ֖וּס אֶל־עִ֣יר מִקְלָט֑וֹ לָשׁוּב֙ לָשֶׁ֣בֶת בָּאָ֔רֶץ עַד־מ֖וֹת הַכֹּהֵֽן"  **מסכת בבא קמא דף כ"ח עמוד א'-** מניין לנרצע שכלו לו ימיו ורבו מסרהב בו לצאת, וחבל ועשה בו חבורה, שהוא פטור? ת"ל: לא תקחו כופר... לשוב, לא תקחו כופר לשב!  **ר' האי גאון** [אוצר הגאונים]- דלאו ראיה היא, אלא מדרש הוא. ועיקר מילתא הלכה מקובלת היא **ומנסבין בה תלמודא**.  **מסכת סנהדרין דף ע"א עמוד א'-**תניא נמי הכי, רבי יהודה אומר: אם לא היתה אמו שוה לאביו בקול ובמראה ובקומה אינו נעשה בן סורר ומורה. מאי טעמא? דאמר קרא: "איננו שמע בקלנו" מדקול בעינן שוין - מראה וקומה נמי בעינן שוין. | **משנה ברכות א/ה**- מזכירין יציאת מצרים בלילות. אמר רבי אלעזר בן עזריה: הרי אני כבן שבעים שנה, ולא זכיתי שתאמר יציאת מצרים בלילות עד שדרשה בן זומא, שנאמר: "למען תזכר את יום צאתך מארץ מצרים כל ימי חייך"- ימי חייך - הימים, כל ימי חייך - הלילות; וחכמים אומרים: ימי חייך - העולם הזה, כל - להביא לימות המשיח. |

**מסכת מנחות דף כ"ט עמוד ב'-**אמר רב יהודה אמר רב: בשעה שעלה משה למרום, מצאו להקב"ה שיושב וקושר כתרים לאותיות, אמר לפניו: רבש"ע, מי מעכב על ידך? אמר לו: אדם אחד יש שעתיד להיות בסוף כמה דורות ועקיבא בן יוסף שמו, **שעתיד לדרוש על כל קוץ וקוץ תילין תילין של הלכות.** אמר לפניו: רבש"ע, הראהו לי, אמר לו: חזור לאחורך. הלך וישב בסוף שמונה שורות, ולא היה יודע מה הן אומרים, תשש כחו! כיון שהגיע לדבר אחד, אמרו לו תלמידיו: רבי, מנין לך? אמר להן: הלכה למשה מסיני, נתיישבה דעתו.

1. **מסכת בבא בתרא דף קי"א עמוד ב'-** והאיש את אשתו וכו'. מנהני מילי? דתנו רבנן ["במדבר כ"ז/ח – י"א; (ח) וְאֶל־בְּנֵ֥י יִשְׂרָאֵ֖ל תְּדַבֵּ֣ר לֵאמֹ֑ר אִ֣ישׁ כִּֽי־יָמ֗וּת וּבֵן֙ אֵ֣ין ל֔וֹ וְהַֽעֲבַרְתֶּ֥ם אֶת־נַחֲלָת֖וֹ לְבִתּֽוֹ: (ט) וְאִם־אֵ֥ין ל֖וֹ בַּ֑ת וּנְתַתֶּ֥ם אֶת־נַחֲלָת֖וֹ לְאֶחָֽיו: (י) וְאִם־אֵ֥ין ל֖וֹ אַחִ֑ים וּנְתַתֶּ֥ם אֶת־נַחֲלָת֖וֹ לַאֲחֵ֥י אָבִֽיו: (יא) וְאִם־אֵ֣ין אַחִים֘ לְאָבִיו֒ **וּנְתַתֶּ֣ם אֶת־נַחֲלָת֗וֹ לִשְׁאֵר֞וֹ הַקָּרֹ֥ב אֵלָ֛יו מִמִּשְׁפַּחְתּ֖וֹ וְיָרַ֣שׁ אֹתָ֑הּ**]: **שארו - זו אשתו, מלמד שהבעל יורש את אשתו.** [↑](#footnote-ref-1)
2. ר' לוי בן גרשום, 1288-1344, פירוש לתנ"ך, וכתב על פילוסופיה, מתמטיקה ואסטרונומיה. [↑](#footnote-ref-2)